Zmluva o poskytovaní služieb – servis 
kopírovacích strojov a tlačiarní
uzavretá podľa § 269 ods. 2 Obchodného zákonníka

Zmluvné strany:
1.	Objednávateľ: 	Košický samosprávny kraj	
	zastúpený: 	JUDr. Zdenko Trebuľa, predseda	
      sídlo:   	Námestie Maratónu mieru č. 1, 042 66 Košice
	IČO:  	35541016
	DIČ:   	2021624924
	bankové spojenie:	Štátna pokladnica
	číslo účtu:  	
     (ďalej len „objednávateľ“)

2. 	Poskytovateľ:	
	zastúpený:	
	sídlo:	
	IČO:  	
	IČ DPH: 	
	bankové spojenie:	
 	číslo účtu:   	
	
     (ďalej len „poskytovateľ“)

Článok I.
Predmet zmluvy

1.	Poskytovateľ sa touto zmluvou zaväzuje objednávateľovi poskytovať služby - servis kopírovacích strojov a tlačiarní vrátane dodávania výrobcom predpísaného spotrebného materiálu a potrebných náhradných dielov (ďalej len „služby“) a objednávateľ sa zaväzuje za poskytnuté služby zaplatiť dohodnutú cenu.
2.	Služby budú poskytované pre tieto zariadenia:
a)	kopírovacie stroje - Toshiba e-Studio160, Toshiba e-studio 200, Toshiba e-studio 351c, Ricoh Aficio 1035, Canon ImageRunner 2520n
b)	tlačiarne - HP LJ 3050/3055, HP LJ 2820, HP CP 2025, HP 1515n, HP LJ 1200, HP LJ 4600, HP LJ 2600, HP 1536, HP LJ 2420, HP LJ 4250, HP M1522, HP LJ M2727, HP LJ 2055, HP LJ 3005, HP LJ M225dn, HP LJ M435, Canon i-SENSYS MF 4120 
(ďalej len „zariadenia“).

Článok II.
Podmienky poskytovania služieb

1. 	Miestom poskytovania služieb je sídlo objednávateľa.
2.	Poskytovateľ sa zaväzuje poskytovať služby na základe písomnej, e-mailovej, telefonickej alebo faxovej objednávky objednávateľa na poskytnutie služieb (bežná údržba a opravy zariadení) na kontaktné miesto 
      ............................., t.č. ........................... príp. kontaktnej osobe ................................  
3.	Poskytovateľ sa zaväzuje poskytnúť objednané služby do 48 hodín od prevzatia objednávky.
4. 	Poskytovateľ v rámci poskytovania služieb zabezpečí servis zariadení, dodanie všetkých náhradných dielov a spotrebného materiálu (napr. valec, tesnenia, ), ako aj ich výmenu podľa podmienok stanovených výrobcom zariadenia tak, aby bolo zabezpečené optimálne udržiavanie technických parametrov, dlhodobá funkčnosť a výkon zariadení.
5.   Objednávateľ má nárok na záručnú opravu v prípade, že vymenené náhradné diely, resp. spotrebný materiál nezabezpečujú kvalitné výstupy počas ich životnosti. 
6.	Nárok na záručnú opravu objednávateľovi zanikne v prípade, že:
a)	neodbornou obsluhou došlo k mechanickému poškodeniu vymeneného spotrebného materiálu, resp. náhradných dielov,
b)	živelnou pohromou, výpadkom alebo prepätím elektrického zariadenia, resp. časti zariadenia došlo k poškodeniu zariadenia, dodaného spotrebného materiálu, resp. náhradných dielov,
c)	objednávateľ používa zariadenie v nevhodnom prostredí v rozpore s odporúčaním výrobcu.

Článok III.
Cena a platobné podmienky

1.	Cena za služby vrátane dodávky náhradných dielov je uvedená v Prílohe č. 1 tejto zmluvy.  
2.	Cena za služby je dohodnutá v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z.. Cena za služby je cenou konečnou.
3.	Poskytovateľ je oprávnený predložiť objednávateľovi faktúru až po riadnom poskytnutí služieb            a jeho potvrdení objednávateľom.
4.	Faktúra musí mať náležitosti daňového dokladu podľa ustanovenia § 71 zákona č. 222/2004 Z. z. o dani z pridanej hodnoty v znení neskorších predpisov.
5.	V prípade, že faktúra nebude obsahovať náležitosti podľa predchádzajúceho bodu, objednávateľ je oprávnený vrátiť ju poskytovateľovi na doplnenie; v takom prípade nová lehota splatnosti začne plynúť doručením opravenej faktúry objednávateľovi.
6.	Splatnosť faktúry je dohodnutá na 14 dní od doručenia faktúry objednávateľovi. Cena je zaplatená odpísaním platby z účtu objednávateľa.

Článok IV.
Doba trvania a skončenie zmluvného vzťahu

1.	Zmluva je uzavretá na dobu určitú do 30.12.2017
2.	Zmluvné strany môžu skončiť zmluvný vzťah:	
a)	písomnou dohodou alebo 
b)	písomným odstúpením od zmluvy z dôvodov podstatného porušenia zmluvných ustanovení alebo porušenia zákonných ustanovení; odstúpiť od zmluvy môže ktorákoľvek zo zmluvných strán a účinky odstúpenia nastanú dňom jeho doručenia druhej zmluvnej strane.
3.	Za podstatné porušenie zmluvných ustanovení sa považuje aj omeškanie zo strany poskytovateľa s poskytnutím služby o viac ako 3 dni.

Článok V.
Záverečné ustanovenia

1.	Zmluva nadobúda platnosť  dňom podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
2.	Akékoľvek zmeny a doplnenia tejto zmluvy je možné vykonať iba formou očíslovaných písomných dodatkov podpísaných zmluvnými stranami.
3.	Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka.
4.	Táto zmluva je vyhotovená v štyroch rovnopisoch, z ktorých každej zo zmluvných strán sú určené dva rovnopisy.
5.	Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni za nápadne nevýhodných podmienok, jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

Košice, dňa ........................	Košice, dňa ........................
Objednávateľ: 	Poskytovateľ

     ......................................................	     ......................................................
	                     
                       predseda 	                          konateľ

Príloha č.1
CENOVÁ PONUKA